[{"text_idx": "#000001", "text": "Vastseliinas ta\u0308histati Valge risti ime 670. aastapa\u0308eva"}, {"text_idx": "#000002", "text": "Pu\u0308hapa\u0308eval, 10. septembril, ta\u0308histati Vastseliina linnuse varemetes Valge risti ime 670. aastapa\u0308eva. Sel puhul loeti linnusekabelis ette asjakohased ajaloolised dokumendid, peeti ettekandeid ja pa\u0308rastlo\u0303unal toimus ka \u00aboikumeeniline\u00bb missa, kus teenis katoliku preester isa Miguel Tartust ning pu\u0308hakirja luges kohalik luterlik vaimulik Jaak Pa\u0308rnama\u0308gi."}, {"text_idx": "#000003", "text": "Keskpa\u0308eval ko\u0303neles palvera\u0308ndurite majas ajaloolane Aldur Vunk kokkutulnutele imedest ja palvera\u0308nnakute ajaloost, kuid samuti suhtumisest imedesse erinevatel ajastutel. Imedega seotud kohti peeti keskajal olulisteks, kuna Jumal oli ilmutanud neis paikades oma erilist ligiolekut."}, {"text_idx": "#000004", "text": "Lisaks altariristi-imele meenutas Vunk legendi, mille kohaselt olevat Moskva suurvu\u0308rst aastal 1380 suure va\u0308ega Vastseliina linnust piiranud. Kaitsjate seisukord oli ta\u0308bar ja nad palusid Jumalalt abi. Pa\u0308rast seda linnuse kagutornist teele lastud ammunool tabanudki suurvu\u0308rsti otse su\u0308damesse ja juhita ja\u0308a\u0308nud vaenlane po\u0308o\u0308rdus tagasi Venemaale."}, {"text_idx": "#000005", "text": "Teine loeng oli pu\u0308hendatud kloostrimeditsiinile."}, {"text_idx": "#000006", "text": "Jumalaema linnuseks kutsutud Vastseliina linnust hakati Vana-Liivimaa Tartu piiskopkonna ja Pihkva vu\u0308rstiriigi piirile rajama 1342. aastal. Linnusekabeli altari kohale oli kahe raudnaelaga kinnitatud puidust rist. 1353. aasta augustis ja septembris na\u0308gid linnuseasukad kabelist paistmas sa\u0308ravat valgust ja kuulsid kaunist muusikat. Nad na\u0308gid ka varem seina ku\u0308lge kinnitatud altariristi ilma toeta altaril seismas."}, {"text_idx": "#000007", "text": "Kabelis toimunud imest kirjutas ja\u0308rgmisel, 1354. aastal, paavst Innocentius VI-le Riia peapiiskop Vromhold de Vifhusen, kes teatas muuhulgas ja\u0308rgmist:"}, {"text_idx": "#000008", "text": "\u00abJumala va\u0308e la\u0308bi on siinkandis mo\u0303ned inimesed ka meie ajal mo\u0308o\u0308dunud aegade sarnaste sa\u0308ravate imede tunnistajateks olnud, nimelt ka Tarbatu piiskop ise. Kui ta oma dio\u0308tseesi a\u0308a\u0308realale, ruteenide [sic] piirile o\u0303ige usu kaitseks va\u0308geva kindluslossi rajas ning sinna kauni kabeli ja altari sisse seadis ja selle po\u0303hjapoolsele seinale kahe raudnaelaga krutsifiksi kinnitada lasi, nimelt siis na\u0308hti esimest korda sedasama risti, mis tavaliselt kahe raudnaelaga seinal rippus. Kaks albadesse riietatud meest astusid ette ja kolmas po\u0303lvitas, ku\u0308u\u0308nal ka\u0308es. See su\u0308ndis augustikuu 28. pa\u0308eval, mis oli Ristija Johannese pea maharaiumise ma\u0308lestuspa\u0308ev. Need kolm meest seadsid risti nimetatud altari keskele ja to\u0303stsid seda suure aupaklikkusega kolm korda u\u0308les, andsid missaraamatut ka\u0308est ka\u0308tte ja lugesid sealt meie Issanda Jeesuse Kristuse kannatamise lugu, nagu seda Palmipuudepu\u0308hal loetakse, ning kadusid siis kohe inimsilmade eest. Esiteks na\u0308gi seda ta\u0308iesti selgelt esimene inimene, siis teine, siis kolmas. Lisaks sellele oli septembrikuu neljanda pa\u0308eva hiliso\u0303htul kabelist kuulda imekaunist muusikat ja na\u0308ha imelist valgust, kusjuures aknad olid suletud. Ko\u0303igepealt na\u0308gi seda imeasja kabeli vaimulik, siis lossiisand ise ja edasi ko\u0303ik lossielanikud, kes nu\u0308u\u0308d aknad pa\u0308rani lahti lo\u0303id ja kabelisse to\u0303ttasid, kus aga varsti ko\u0303ik vaikseks ja\u0308i, ja siis oli na\u0308ha kolme vo\u0303imsat va\u0308lgusa\u0308hvatust, suuremat, kui neid looduses tavaliselt na\u0308ha vo\u0303ib, ning risti na\u0308hti seismas, ilma et u\u0308kski inimka\u0308si teda hoidnud oleks. Sellest uuest imest anti nimetatud piiskopile teada, et viidaks la\u0308bi u\u0308limalt hoolikas uurimine ja ku\u0308sitletaks usaldusva\u0308a\u0308rseid tunnistajaid varasemate tunnistuste kinnitamiseks. Selleks saabus piiskop ise suure saatjaskonnaga lossi ning ku\u0308lastas kabelit, ja na\u0308gi risti keset altarit kivi peal seismas, ilma et u\u0308kski inimka\u0308si vo\u0303i muu abivahend teda hoidnud oleks. Selles paigas seisab ta liikumatult ta\u0308nase pa\u0308evani.\u00bb"}, {"text_idx": "#000009", "text": "Peagi hakkasid imeristi juurde saabuma palvera\u0308ndurid Eestist ja mujalt. Riia peapiiskopi kirjale vastas paavst, et \u00abolen ko\u0303igeva\u0308elise Jumala halastuse ja pu\u0308hadelt apostlitelt Peetruselt ning Pauluselt saadud autoriteedi la\u0308bi otsustanud, et ko\u0303igi nende puhul, kes on to\u0303eliselt oma patte kahetsenud ja pihil ka\u0308inud ning igal aastal neljal peamisel Pu\u0308ha Neitsi Maarja pu\u0308hal ning Risti leidmise pu\u0308hal vagal meelel sedasinast kabelit ku\u0308lastanud, saavad aasta ja neljaku\u0308mne pa\u0308eva mo\u0308o\u0308dumisel neile ma\u0308a\u0308ratud patukaristuse a\u0308rakandmisest nende patud halastusega kustutatud.\u00bb"}, {"text_idx": "#000010", "text": "Ta\u0308na asub kunagise linnusekabeli kohal vabao\u0303hukabel, kuid linnuse juures on ka palvera\u0308ndurite maja ning eraldi va\u0308ike palvera\u0308ndurite kabel."}, {"text_idx": "#000015", "text": "Vajame moraalset po\u0308o\u0308ret Maarjamaa vaimses kliimas"}, {"text_idx": "#000016", "text": "Martin Lutheri kiri Georgius Scarabeusele"}, {"text_idx": "#000017", "text": "Oikumeeniline Pu\u0308ha Risti palvera\u0308nnak Vastseliinasse"}, {"text_idx": "#000018", "text": "23 teesi Pu\u0308hakirjast, naistest ja vaimulikust ametist"}, {"text_idx": "#000019", "text": "Rootslased on kaotanud elu mo\u0303tte"}, {"text_idx": "#000020", "text": "Kiriku riigist lahutamise seaduse puhul"}, {"text_idx": "#000022", "text": "Deklaratsioon abielu ja laste kaitseks"}, {"text_idx": "#000024", "text": "Eesti kirikujuhtide la\u0308kitus abielu toetuseks"}, {"text_idx": "#000025", "text": "Ringi hulgub antikristliku Revolutsiooni vaim"}, {"text_idx": "#000027", "text": "Kui pastor ei usu Jumalat ja kogudus on rahul"}, {"text_idx": "#000029", "text": "Juhtkiri: tunnistagem usku, tulles 27. mail Toompeale!"}, {"text_idx": "#000031", "text": "Pu\u0308ha Vaim ko\u0303neleb kirikukogude ja usutunnistuste kaudu"}, {"text_idx": "#000033", "text": "Pu\u0308ha Augustinus riigist ja kirikust"}, {"text_idx": "#000034", "text": "EELK arvamus perekonnaseaduse eelno\u0303u kohta"}, {"text_idx": "#000038", "text": "Avalik kiri: miks EELK vaimulikud esinevad hereetiliste avaldustega?"}, {"text_idx": "#000039", "text": "Mina usun ihu u\u0308lesto\u0303usmist ja igavest elu"}, {"text_idx": "#000040", "text": "Karjasekiri Kristuse u\u0308lesto\u0303usmise pu\u0308hal, 9. aprillil 2023"}]